text: টাঙ্গাইলে সাংবাদিকদের সাথে নবগঠিত জেলা বিএনপির আহবায়ক কমিটির মতবিনিময় সভা | টাঙ্গাইল প্রতিদিন টাঙ্গাইলে সাংবাদিকদের সাথে নবগঠিত জেলা বিএনপির আহবায়ক কমিটির মতবিনিময় সভা | টাঙ্গাইল প্রতিদিন
  প্রতিদিন প্রতিবেদক : টাঙ্গাইলে সাংবাদিকদের সাথে নবগঠিত টাঙ্গাইল জেলা বিএনপির আহবায়ক কমিটির মতবিনিময় সভা অনুষ্ঠিত হয়েছে।
  আজ রবিবার দুপুরে টাঙ্গাইল প্রেসক্লাবের বঙ্গবন্ধু অডিটোরিয়ামে এ অনুষ্ঠানের আয়োজন করা হয়।
  সভায় বক্তারা বলেন, বেগম খালেদা জিয়ার নানাবিধ রোগ তাঁর জীবনকে বিপন্ন করে তুলেছে। তার সুচিকিৎসার জন্য বিদেশ যেতে দেশের প্রচলিত আইনে কোন বাধা নেই। তারপরও সরকার তাকে দেশের বাইরে চিকিৎসার জন্য যেতে দিচ্ছে না। বক্তারা অনতিবিলম্বে বেগম খালেদাকে দেশের বাইরে সুচিকিৎসার জন্য প্রেরণের দাবি জানিয়েছেন। সরকার নানা ভাবে আমাদের আন্দোলন সংগ্রামে বাধা প্রদান করছে। গনতন্ত্র হরণ করছে। যখন যেভাবে পারছে গায়ের জোরে নিত্যপ্রয়োজনীয় পণ্যের দাম বৃদ্ধি করছে। জনগণের অভিমতের কোনো মূল্য দিচ্ছে না।
  সভায় কেন্দ্রীয় বিএনপির ভাইস-চেয়ারম্যান ও জেলা কমিটির আহবায়ক এডভোকেট আহমেদ আযম খানের সভাপতিত্বে উপস্থিত ছিলেন কেন্দ্রীয় যুবদলের সাধারণ সম্পাদক সুলতান সালাউদ্দিন টুকুসহ কেন্দ্রীয় ও জেলা বিএনপির নেতাকর্মীরা।